2018 m. spalio 4 d. Bendrojo Teismo sprendimas byloje Graikija / Komisija
(Byla T-272/16)1
(EŽŪGF ir EŽŪFKP – Nefinansuojamos išlaidos – Graikijos Respublikos patirtos išlaidos – Fiksuoto dydžio finansinės pataisos – Ad hoc finansinės pataisos –Pagalbos už plotą schema – Daugiametės ganyklos sąvoka –25 % fiksuoto dydžio pataisos taikymo sąlygos – 10 % fiksuoto dydžio pataisa –5 % fiksuoto dydžio pataisa – Reglamento (EB) Nr. 1290/2005 31 straipsnio 4 dalis – Pagrindinės kontrolės priemonės – Papildomos kontrolės priemonės – Daugiametės priemonės – Ilgalaikiai projektai)
Proceso kalba: graikų
Šalys
Ieškovė: Graikijos Respublika, atstovaujama G. Kanellopoulos, O. Tsirkinidou, A. Vasilopoulou, D. Ntourntoureka ir E. Leftheriotou
Atsakovė: Europos Komisija, iš pradžių atstovaujama D. Triantafyllou ir J. Aquilina, vėliau – D. Triantafyllou, J. Aquilina ir K. Skelly, galiausiai – D. Triantafyllou ir J. Aquilina
Dalykas
Pagal SESV 263 straipsnį pateiktas prašymas iš dalies panaikinti 2016 m. kovo 17 d. Komisijos įgyvendinimo sprendimą (ES) 2016/417 dėl valstybių narių patirtų tam tikrų išlaidų nefinansavimo Europos Sąjungos lėšomis iš Europos žemės ūkio garantijų fondo (EŽŪGF) ir Europos žemės ūkio fondo kaimo plėtrai (EŽŪFKP) (OL L 75, 2016, p. 16).
Rezoliucinė dalis
1.    Atmesti ieškinį.
2.    Priteisti iš Graikijos Respublikos bylinėjimosi išlaidas.
____________
1 OL C 270, 2016 7 25.